Discovering fecal microRNA expression profiles as biomarkers of gastro-intestinal cancer in dogs and cats
Independent Research Fund Denmark
Københavns Universitet
Kræft er den hyppigste sygdomsrelaterede dødsårsag hos hunde og katte både nationalt og internationalt. Specifikt er mave-tarm kræft et alvorligt problem, som udgør hhv. 8 % og 14 % af alle kræfttilfælde hos hunde og katte. Da dyrene viser symptomer, som kan skyldes andre mavetarmproblemer, så bliver kræften næsten altid fundet meget sent i sygdomsforløbet. Diagnosen stilles ved, at der under fuld narkose udtages små vævsprøver, som sendes af sted til vævsanalyse. Det ville være bedre for dyrene, hvis man kunne udvikle en non-invasiv diagnostisk metode, som stadig kunne skelne mellem kræft og andre mavetarm sygdomme. Vi har for nylig vist at en særlig slags genetiske molekyler, microRNA, i blodet kan skelne mellem raske hunde og hunde med kræft. Formålet med projektet er derfor at identificere specifikke microRNA i afføringsprøver, som kan anvendes som markører for, om en hund eller kat har mavetarmkræft. Afføringsprøver fra hunde og katte med mavetarmkræft, mavetarmbetændelse samt raske hunde og katte vil blive undersøgt for, om de har microRNA, som er unikke for kræft, og derved kan anvendes i diagnostisk øjemed. Endvidere vil vi følge katte med tarmlymfekræft over tid for at undersøge om disse nyfundne microRNA kan forudsige sygdomsstatus, overlevelsestid og sygdomsforløb.
Research Projects (Max 10 MDKK) / DFF-Forskningsprojekt2 / grant